

Ivana Soković rođena je 1982. godine u Beogradu, gde je završila osnovnu i srednju školu. 
Diplomu osnovnih studija stekla je na Fakultetu organiziacionih nauka Univerziteta u Beogradu, smer finansije, gde je završila i master studije 2015. godine i stekla zvanje master inženjera, smer upravljanje projektima i investicijama.
Radno iskustvo gradila je u Kompaniji Dunav osiguranje a.d.o. od 2006. godine, a po završetku osnovnih studija. Do 2010. godine, kada postaje šef odeljenja za osiguranje putem distributivnih kanala prodaje, bila je preuzimač rizika. U 2014. postaje zamenik direktora Glavne filijale za osiguranje građana u Beogradu. U 2016. godini preuzima funkciju direktora Glavne filijale za osiguranje Beograd 2. 
Na funkciju člana Izvršnog odbora Kompanije „Dunav osiguranje" izabrana je decembra 2018, a na mesto predsednika Izvršnog odbora 12. juna 2020. godine. Od 4. marta 2026. godine imenovana je ponovo za člana Izvršnog odbora Kompanije.
Govori španski, engleski i francuski jezik.
Zaključkom Vlade Republike Srbije u februaru 2016. godine imenovana je za predsednika Skupštine “Državne lutrije Srbije” d.o.o. Beograd.
Rešenjem Ministarstva privrede od 10. juna 2025. godine imenovana je za predstavnika Republike Srbije u Skupštini Državne lutrije Srbije d.o.o. Beograd, kao predsednik. U skladu sa članom 41. stav 2. Odluke o izmenama i dopunama Osnivačkog akta Državne lutrije Srbije d.o.o. Beograd (“Sl. glasnik RS”, br. 120/2025 od 30.12.2025. godine) vrši poslove predsednika Nadzornog odbora Državne lutrije Srbije d.o.o. Beograd.


